CELEX: 32019D0449
Language: et
Date: 2019-03-18 00:00:00
Title: Komisjoni rakendusotsus (EL) 2019/449, 18. märts 2019, millega muudetakse rakendusotsust (EL) 2016/715, millega sätestatakse meetmed seoses teatavatest kolmandatest riikidest pärit teatavate puuviljadega, et hoida ära kahjuliku organismi Phyllosticta citricarpa (McAlpine) Van der Aa liitu sissetoomine ja seal levimine (teatavaks tehtud numbri C(2019) 2024 all)

20.3.2019   
               
               
                  ET
               
               
                  Euroopa Liidu Teataja
               
               
                  L 77/76
               
            
         KOMISJONI RAKENDUSOTSUS (EL) 2019/449,
         18. märts 2019,
         millega muudetakse rakendusotsust (EL) 2016/715, millega sätestatakse meetmed seoses teatavatest kolmandatest riikidest pärit teatavate puuviljadega, et hoida ära kahjuliku organismi Phyllosticta citricarpa (McAlpine) Van der Aa liitu sissetoomine ja seal levimine
         
            
               (teatavaks tehtud numbri C(2019) 2024 all)
            
         
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eelkõige selle artikli 16 lõike 3 neljandat lauset,
         ning arvestades järgmist:
         
                     (1)
                  
                  
                     Komisjoni rakendusotsuses (EL) 2016/715 (2) on sätestatud meetmed seoses perekondade Citrus L., Fortunella Swingle ja Poncirus Raf. liikide ja nende hübriidide viljadega (muud kui Citrus aurantium L. ja Citrus latifolia Tanaka viljad) (edaspidi „määratletud puuviljad“), mis on pärit Argentinast, Brasiiliast, Lõuna-Aafrikast või Uruguayst, et tõkestada Phyllosticta citricarpa (edaspidi „määratletud organism“) sissetoomist liitu ja seal levimist.
                  
               
                     (2)
                  
                  
                     Imporditavate kaupade kinnipidamiste arvu suurenemine viimase kolme aasta jooksul näitab, et rakendusotsuse (EL) 2016/715 kohased meetmed on jätkuvalt vajalikud, et kaitsta liidu territooriumi määratletud organismi eest.
                  
               
                     (3)
                  
                  
                     Lisaks teatasid liikmesriigid 2018. aastal, et väga paljudel kordadel on määratletud organismi leitud Brasiiliast pärit määratletud puuviljade impordikontrolli tulemusel tehtud kinnipidamiste käigus. Seepärast tuleks karmistada Brasiiliast pärit määratletud puuviljade liitu toomise nõudeid.
                  
               
                     (4)
                  
                  
                     Selleks et tagada, et Brasiiliast pärit määratletud puuviljad on määratletud organismist vabad, tuleks nende suhtes kohaldada samu impordikontrolli nõudeid kui Argentinast, Lõuna-Aafrikast ja Uruguayst pärit puuviljade suhtes.
                  
               
                     (5)
                  
                  
                     Kuna Brasiiliast pärit määratletud puuviljad peavad läbima määratletud organismi vastase töötluse, tuleks jälgitavuse huvides kohaldada nende puuviljade suhtes ka nõuet, mis on seotud üksikasjaliku teabega enne ja pärast saagikoristust tehtud töötluste kohta.
                  
               
                     (6)
                  
                  
                     Seepärast tuleks rakendusotsust (EL) 2016/715 vastavalt muuta.
                  
               
                     (7)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2016/715 muudatused
            Rakendusotsust (EL) 2016/715 muudetakse järgmiselt.
            
                        1)
                     
                     
                        Artikkel 4 jäetakse välja.
                     
                  
                        2)
                     
                     
                        Artiklit 5a muudetakse järgmiselt:
                        
                                    a)
                                 
                                 
                                    pealkiri asendatakse järgmisega:
                                    „Argentinast ja Brasiiliast pärit määratletud puuviljade liitu toomine“;
                                 
                              
                                    b)
                                 
                                 
                                    sissejuhatav lause asendatakse järgmisega:
                                    „Argentinast ja Brasiiliast pärit määratletud puuviljadega on kaasas direktiivi 2000/29/EÜ artikli 13 lõike 1 punkti ii esimeses lõigus osutatud fütosanitaarsertifikaat, millel on pealkirja „Lisadeklaratsioon“ all järgmine teave:“.
                                 
                              
                  
                        3)
                     
                     
                        Artiklit 6 muudetakse järgmiselt:
                        
                                    a)
                                 
                                 
                                    pealkiri asendatakse järgmisega:
                                    „Argentinast, Brasiiliast, Lõuna-Aafrikast ja Uruguayst pärit määratletud puuviljade liidus kontrollimise nõuded“;
                                 
                              
                                    b)
                                 
                                 
                                    lõige 1 asendatakse järgmisega:
                                    
                                       „1.   Argentinast, Brasiiliast, Lõuna-Aafrikast ja Uruguayst pärit määratletud puuvilju kontrollitakse visuaalselt liitu sisenemise kohas või komisjoni direktiivi 2004/103/EÜ (*1) kohaselt määratletud sihtkohas. Sellise kontrolli jaoks võetakse iga liigi puhul valimisse vähemalt 200 määratletud puuvilja 30 tonni suuruse või väiksema partii kohta ning valim moodustatakse Phyllosticta citricarpa esinemise võimalike sümptomite alusel.
                                    
                                    
                                       (*1)  Komisjoni 7. oktoobri 2004. aasta direktiiv 2004/103/EÜ, mis käsitleb nõukogu direktiivi 2000/29/EÜ V lisa B osas loetletud taimede, taimsete saaduste ja muude toodete identsus- ja fütosanitaarkontrolle, mida võib teha mujal kui ühenduse piiriületuskohas või selle läheduses, ning millega täpsustatakse nende kontrollidega seotud tingimusi (ELT L 313, 12.10.2004, lk 16).“"
                        
                                 
                              
                  
                        4)
                     
                     
                        Artikli 7 punkt c asendatakse järgmisega:
                        
                                    „c)
                                 
                                 
                                    on säilitatud üksikasjalik teave enne ja pärast saagikoristust tehtud töötluste kohta.“
                                 
                              
                  
                        5)
                     
                     
                        Artikkel 22 asendatakse järgmisega:
                        
                           „Artikkel 22
                           Kehtivuse lõpp
                           Käesolev otsus kehtib kuni 31. märtsini 2022.“
                        
                     
                  
         
            Artikkel 2
            Adressaadid
            Käesolev otsus on adresseeritud liikmesriikidele.
         
         
            Brüssel, 18. märts 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 169, 10.7.2000, lk 1.
         
            (2)  Komisjoni 11. mai 2016. aasta rakendusotsus (EL) 2016/715, millega sätestatakse meetmed seoses teatavatest kolmandatest riikidest pärit teatavate puuviljadega, et hoida ära kahjuliku organismi Phyllosticta citricarpa (McAlpine) Van der Aa Euroopa Liitu sissetoomine ja seal levimine (ELT L 125, 13.5.2016, lk 16).